4β. ΝΟΜΟΣ 2807 της 14/24 Ιουν. 1922 Περί ειδικών στρατιωτικών συμβολαιογράφων. Άρθρ.1.-1.Εν καιρώ πολέμου διορίζονται ειδικοί στρατιωτικοί συμβολαιογράφοι παρά τοις τμήμασι στρατού τοις ευρισκομένοις εκτός των ορίων του  Σελ. 404 κράτους, έχοντες αρμοδιότητα και υποχρέωσιν προς σύνταξιν επισήμων πράξεων, δι’ ων παρέχονται υπό των δηλούντων γενικαί ή ειδικαί εντολαί και πληρεξουσιότης. 2.Οι συμβολαιογράφοι ούτοι διορίζονται παρά μεραρχία ή συντάγματι ή μοίρα ή οιαδήποτε άλλη μονάδι στρατού υπό του διοικητού εκάστου των εκτός του κράτους σωμάτων στρατού ή ανεξαρτήτων τμημάτων δι’ ημερησίας αυτού διαταγής και εκ των παρ’ αυτοίς αξιωματικών ή προς αξιωματικούς αντιστοιχούντων στρατιωτικών υπαλλήλων. Δια της αυτής ή ετέρας ημερησίας διαταγής του αυτού διοικητού ορίζεται και ο αξιωματικός ή στρατιωτικός υπάλληλος, όστις θα αναπληροί τον κωλυόμενον ή απόντα στρατιωτικόν συμβολαιογράφον. 3.Ο διορίζων τον στρατιωτικόν συμβολαιογράφον και τον αναπληρωτήν δύναται εν πάση στιγμή να αντικαταστήση αυτούς δι’ άλλων αξιωματικών και οφείλει άνευ αναβολής ν’ αναφέρη πάντα διορισμόν προς τε τον αρχηγόν του εκτός του κράτους στρατού και προς τα υπουργεία των Στρατιωτικών και της Δικαιοσύνης. Άρθρ.2.-1.Οι στρατιωτικοί συμβολαιογράφοι συντάσσουσι τας κατά το προηγούμενον άρθρον επιτρεπομένας αυτοίς πράξεις μόνον υπέρ των ανηκόντων εις τα εν τη παρ. 1 του άρθρ. 1 τμήματα στρατού στρατιωτικών και των κατ’ άδειαν της στρατιωτικής αρχής ακολουθούντων τα ως άνω τμήματα ιδιωτών, πολιτικών υπαλλήλων και στρατιωτικών και υπέρ πάντων τούτων, αδιακρίτως προς την στρατιωτικήν μονάδα, εις ην ανήκουσι. 2.Συμβολαιογραφαική πράξις γενομένη υπό στρατιωτικού συμβολαιογράφου εντός των ορίων του ελληνικού κράτους είναι άκυρος. 6.Ε.α.4-4β Γενικά περί Συμβολαιογράφων Άρθρ.3.-Και επί των στρατιωτικών συμβολαιογράφων ισχύουσιν αι διατάξεις των άρθρ. 172, 173, 177, 178, 179, 180, 181, 182, 183, 184, 185, 186, 187, 188, 189, 190, 191, 192, 193, 200 και 201, του οργανισμού των δικαστηρίων και συμβολαιογράφων μετά των εξής τροποποιήσεων: α)οι κατά το άρθρ. 178 μάρτυρες της πράξεως ορίζονται εις τρεις, υποχρεωτικώς εγγραμμάτους και υπηρετούντας εν τω στρατώ ως οπλίτας, ανθυπασπιστάς, αξιωματικούς ή στρατιωτικούς υπαλλήλους, β)απαγορεύεται, επί ποινή ακυρότητος της πράξεως, η πρόσληψις αναπληρωτού ως συμπράττοντος εις την πράξιν συμβολαιογράφου, γ)δεν είναι απαραίτητος η μνεία του οικήματος, εν ω συνετάχθη η πράξις, δ)εν τη πράξει πρέπει προσέτι να αναφέρωνται αι ημερήσιαι διαταγαί, δι’ ων διωρίσθησαν ο τε ενεργών και ο τυχόν συμπράττων συμβολαιογράφος, αι στρατιωτικαί μονάδες, παρ’ αις διωρίσθησαν ούτι, αι στρατιωτικαί μονάδες, εις ας ανήκουσιν οι δηλούντες και οι μάρτυρες, ως και αι κοινότητες, οι δήμοι και αι επαρχίαι, εξ ων εστρατολογήθησαν οι στρατιωτικοί εκ τούτων, εν δε τη πρώτη υφ’ εκάστου συμβολαιογράφου ή αναπληρωτού συνταχθείση πράξει συνάπτεται αντίγραφον της διορισάσης αυτόν ημερησίας διαταγής, ε)πάσα πράξις υπογράφεται επί ποινή ακυρότητος υπό πάντων των μαρτύρων της πράξεως και ενός τουλάχιστον εκ των μαρτύρων της ταυτότητος, εάν προσελήφθησαν έτεροι τοιούτοι κατά το άρθρ. 182, ς)τα αντίγραφα των συμβολαιογραφικών εγγράφων κυρούνται δια της υπογραφής του συμβολαιογράφου ή του διαδόχου αυτού και της σφραγίδος της στρατιωτικής μονάδος ή του στρατιωτικού τμήματος, παρ’ ω ούτος τυγχάνει διωρισμένος, εν ελλείψει δε τοιαύτης σφραγίδος γίνεται ιδιαιτέρα μνεία αμέσως προ της υπογραφής κυρώσεως, ζ)εν περιπτώσει αντικαταστάσεως στρατιωτικού συμβολαιογράφου, οφείλει ούτος να παραδώση πάντα τα πρωτότυπα των συνταχθεισών υπ’ αυτού πράξεων εις τον διάδοχον ή αναπληρωτήν αυτού δια συνοπτικού πρωτοκόλλου συντασσομένου επί του ευρετηρίου και η)το ευρετήριον αριθμείται και μονογραφείται κατά απλούν φύλλον υπό του διοικητού της μονάδος, παρ’ η διωρίσθη ο στρατιωτικός συμβολαιογράφος, βεβαιούται δε τούτο και ο αριθμός των φύλλων δια πράξεως του αυτού διοικητού επί του τελευταίου φύλλου. Άρθρ.4.-Στρατιωτικός συμβολαιογράφος, αρνούμενος ή αδικαιολογήτως αναβάλλων την σύνταξιν επιτετραμμένης αυτώ κατά τα άρθρ. 1 και 2 πράξεως, τιμωρείται υπό του αρμοδίου στρατοδικείου δια φυλακίσεως μέχρις ενός έτους, παραβαίνων δε εξ αμελείας ή απροσεξίας ή κουφότητος οιανδήποτε των εν άρθρ. 3 του παρόντος νόμου διατάξεων, τιμωρείται πειθαρχικώς κατά τους στρατιωτικούς κανονισμούς. Άρθρ.5.-1.Η θέσις παντός συμβολαιογράφου καταργείται εκτός μεν του Κράτους υπό της συστησάσης αυτήν στρατιωτικής αρχής ή υπό της αρχής, εις ην υπήχθη το διορίσαν αυτόν ανεξάρτητον τμήμα, δι’ ημερησίας αυτής διαταγής οριζούσης και τον στρατιωτικόν συμβολαιιογράφον, εις ον θέλουσι παραδοθή τα πρωτότυπα των πράξεων και τα έγγραφα της καταργουμένης θέσεως, αυτοδικαίως δε άμα τη εις το εσωτερικόν επανόδω εκάστου τμήματος παρ’ ω υφίσταται συμβολαιογράφος. 2.Ο διοικητής εκάστου σώματος στρατού ή ανεξαρτήτου τμήματος, άμα τη εις το εσωτερικόν επανόδω του υπ’ αυτόν σώματος ή τμήματος, οφείλει να διατάξη δι’ ημερησίας διαταγής του την προς ένα των στρατιωτικών συμβολαιογράφων του σώματος ή τμήματος δια τακτικών επί των ευρετηρίων των συμβολαίων συντασσομένων πρωτοκόλλων παράδοσιν των αρχείων πάντων των λοιπών συμβολαιογράφων, τον δε παραλαβόντα συμβολαιογράφον, όπως παραδώση πάντα ταύτα και το εαυτού αρχείον προς τον διεκπεραιωτήν του υπουργείου της Δικαιοσύνης, επί αποδείξει υποβλητέα προς το υπουργείον των Στρατιωτικών. 3.Το υπουργείον της Δικαιοσύνης δια πράξεώς του , δημοσιευομένης δια της Εφημερίδος της Κυβερνήσεως, ορίζει ένα των συμβολαιογράφων Αθηνών, προς ον παραδίδει τα αρχεία των τέως στρατιωτικών συμβολαιογράφων, δικαιούμενον να εκδίδη αντίγραφα των παραληφθεισών υπ’ αυτού πρωτοτύπων πράξεων και των προσηρτημένων αυταίς εγγράφων επί του νομίμου τέλους χαρτοσήμου. Άρθρ.6.-1.Τα τε πρωτότυπα των πράξεων των στρατιωτικών συμβολαιογράφων και τα αντίγραφα αυτών συντάσσονται εφ’ απλού χάρτου ατελώς, δυναμένου του συμβολαιογράφου να επιτρέπη εις τον παρ’ αυτώ οπλίτην γραφέα την είσπραξιν δεκαπενταλέπτου δι’ εκάστην σελίδα επί των αντιγράφων. 2.Επιτρέπεται ίνα δια Β. Δ/των καθορίζωνται αι μονάδες ή τμήματα στρατού, παρ’ αις θα διορίζωνται στρατιωτικοί συμβολαιογράφοι και πάσα λεπτομέρεια προς εφαρμογήν του παρόντος νόμου. 